**«Әл-Фараби атындағы Қазақ ұлттық университеті» КеАҚ**

**Жоғары оқу орнына дейінгі білім беру факультеті**

**Жоғары оқу орнына дейінгі дайындық кафедрасы**

ҚОРЫТЫНДЫ ЕМТИХАН БАҒДАРЛАМАСЫ

Қазақ тілі

Семестр: 2

Кредит: 9

Оқу формасы: күндізгі

Алматы, 20\_\_

Эксперименттік білім беру бағдарламасының негізінде жасалынды

Қорытынды емтихан бағдарламасын құрастырған – доцент, ф.ғ.к. Н.Қ. Мәтбек

Жоғары оқу орнына дейінгі дайындық кафедрасының мәжілісінде қаралып ұсынылды.

«\_\_\_\_» \_\_\_\_\_\_\_\_\_\_\_ 20\_\_\_ ж. №\_\_\_ Хаттама

Кафедра меңгерушісі \_\_\_\_\_\_\_\_\_\_\_\_\_\_\_\_ Н.Б. Тәуекелов

**КІРІСПЕ**

Қазақ тілі курсты дайындау барысында оқытушылар оқу бағдарламасында сай әр тақырыпқа кестелер мен тірек-сызбалар, слайдтар жасалынып, білім алушылардың тақырыптарды оңай меңгеруіне мүмкіндік береді сонымен қатар қазақ диаспора тыңдаушыларының қазақ тілі пәніне қызығушылығы мен қажеттілігін қалыптастырып және дамытады. Филология және журналистика саласын кәсіби бағыт ретінде таңдаған тыңдаушыларға арналған қазақ тілі курсы мемлекеттік тілді терең түсінетін мамандар даярлау:сөйлеу мәдениетін игерту, сауатты жазуға, сөздік қорды дамытуға үйрету. Шетелдік диаспора өкілдеріне және Жоғарғы оқу орындарына оқуға түсу үшін «Қазақ тілі» пәні бойынша кешенді тест сынағын тапсыруға дайындау, осы бағытты таңдаған талапкерлерге міндетті оқу бағдарламасын меңгерту: Сондықтан ЖОО дейінгі дайындық кафедрасына шетелден келген оралман тыңдаушылар мен ЖОО түсуге келген жас талапкерлерге ҚР Білім министрлігінің оқу-бағдарламасында белгіленген оқу материалдары қамтылады. Қазақ диаспорасы өкілдері қазақ тілінің қазақ әліпбиі, тарихы, дыбыстар жүйесі, қазақ жазуы кезеңдері, авторлары туралы бірізді және толық мағлұмат алмағандықтан, осы бағыттағы қазақ тілі туралы түсінік, қазақ тілінің фонетикалық жүйесі терең, сапалы, жүйелі түсіндіру, тілдік заңдылықтарды оқып, теориялық білім мен тәжірибелік тұрғыдан жасалған талдау жұмыстарын қарым-қатынаста қолдана білуге; бастауыш деңгейде білім әлемнің әр түрлі өңірінен алғандықтан, тыңдаушылардың этникалық ерекшеліктеріне тиімді әрі оңтайлы әдіс-тәсідерді пайдалана отырып, ұлттық тіліміздің мәнін терең түсінуге, құндылықтарын меңгеруге баулу. Тілдің, мәдениеттің, қарым-қатынас саласы ерекшеліктеріне сәйкес жеке тұлғалық, әлеуметтік және кәсіби қарым-қатынас жағдайларында құзыреттілік танытуға; пікірталастарда этикалық, мәдени, әлеуметтік маңызы бар мәселелерді талқылауға бейімдеу. Өз көзқарасын білдіруге, оны дәлелді түрде қорғауға, әңгімелесушілердің пікірін сыни бағалауға бейімдеу. Қазақ тілінің мәртебесін көтеру, қолданыс аясын кеңейту барысында шығармашылық жұмыстармен айналысуға баулу. Университет қабырғасында бастапқы ғылыми бағытта қызығушылықтарын айқындап, мақала, эссе, шығармалар жазуға бейімдеу. Түрлі бағыттағығылыми конференцияларға, білім сайыстарына баулып, зерттеушілік қасиеттерін ашу; Дереккөздермен жұмыс істеуге, мақала жазуға баулу. Тыңдаушылардың арасында дарынды балалармен жеке жұмыстар жасау, олардың талабын ұштау, болашаққа бағдар беру, тілтаным мәселелеріне қатыстыру журналистика, филология саласын таңдаған тыңдаушыларды кәсіби тұрғыда шығармашылыққа баулу; сөздік қор, сөйлеу мәдениетін қалыптастыру; меңгертуге арналған сұрақтар қамтылды. Талапкер өзі оқыған материалды толық игергені туралы білімін пысықтау үшін бұл таспырмаларды орындау арқылы білім сапасы анықталады.

**ҚОРЫТЫНДЫ ЕМТИХАНДЫ ӨТКІЗУ ЕРЕЖЕЛЕРІ**

Ауызша емтихан: дәстүрлі сұрақтарға жауаптар

Емтихан форматы - синхронды.

Ауызша емтихан өткізіледі: офлайн (бетпе-бет жүздесу)

Емтиханның өткізілуін бақылау: оқытушы және емтихандық комиссия.

Ұзақтығы:

Дайындық уақыты – 20 минут.

Жауап беру уақыты - 15 минут.

Тыңдаушылар

1. Емтихан басталар алдында келесілерді орындауы керек:

* өзімен бірге алып кіретін жеке басын куәландыратын құжатты дайындап қоюы қажет;
* байланыс телефонын өшіруі және емтиханға кіргенде комиссияға өткізуі керек;
* емтихан тапсыруға кіргеннен кейін емтихан сұрақтарына толықтай жауап беріп болмайынша аудиториядан шығып кетуге рұқсат етілмейтіндіктен барлық қажеттіктерін (су алып кіру, дәрі ішу, т.с.с.) орындауы керек;

1. Емтихан басталған кезде комиссия шақырған тыңдаушы өзінің жеке куәлігін көрсетеді.
2. Тыңдаушылар емтихан билетін таңдау арқылы алады. Емтихан сұрақтары (билеттер) қағаз нұсқасында даярланады. Тыңдаушыларға емтихан сұрақтарына дайындалу үшін қажет болса таза ақ парақтар беріледі, яғни өзімен берге парақтар, қағаздар алып кіруге болмайды. Емтихан сұрақтарына дайындалуға 20 минут беріледі.
3. Емтихан сұрақтарына дайындалуда шпаргалка, қандай-да болмасын байланыс құралдарын, т.с.с. көмекші құралдарды пайдалануға, басқа тұлғамен байланыс жасауға (сөйлесуге, сұрауға) тыйым салынады. Емтихан қабылдаушыға бір ғана жағдайда жүгінуге болады: емтихан сұрағы түсініксіз болса, соны нақтылау үшін, грамматикалық қателіктер орын алса.
4. Емтихан өткізілуі барысында аудиториядан шығып кетуге болмайды.
5. Емтихан сұрақтарына жауап беру үшін әрбір тыңдаушыға 15 минут уақыт беріледі. Жауап емтихан билетінде көрсетілген сұраққа қатысты болуы керек.
6. Жауап беріп болған соң тыңдаушы емтихан залынан шығады. Емтихан нәтижесі шығарылып, оны тыңдаушыларға естірту үшін емтихан залына шақырғанға дейін олардың емтихан залына кіріп-шығуына рұқсат етілмейді.
7. Жауапты бағалау критерийлері:

* жауаптың анықтығы, нақтылығы;
* жауаптың түсінікті қарапайым тілмен баяндалуы;
* жауаптың толықтығы;
* жауап беруде қажет болған жағдайда тиісті құқықтық актінің нормасына сүйенуі, жауабын құқықтық норманы пайдалану арқылы негіздеуі
* сұрақ бойынша жеке өзіндік пікірінің, көзқарасының болуы

Білім алушы ағымдағы (АБ1 және АБ) және қорытынды бақылаудан (ҚБ) оң баға алған жағдайда ғана пән бойынша қорытынды баға: Қорытынды баға= **(РК1иРК2)/3х0,6+(ИЭх0,4**) Формуласы бойынша есептеледі.

Тыңдаушылардың оқу жетістіктері сандық эквиваленті бар халықаралық деңгейде қабылданған әріптік жүйеге сәйкес 100 баллдық шкала бойынша (оң бағалар «А»-дан төмен қарай «D»-ға дейін (100-50 және «қанағаттанарлықсыз» – **«FX» (25-49), «F» (0-24)** және дәстүрлі бағалау жүйесі бойынша белгіленеді. **«FX»** бағасы тек қорытынды емтихан үшін қойылады.

**«FX» (25-49) белгісіне сәйкес** «қанағаттанарлықсыз» деген баға алған жағдайда, білім алушы оқу пәні/модулі бағдарламасын қайта өтпей, осы баға алынған аралық аттестациядан кейінгі «Incomplete» кезеңінде ақылы түрде қорытынды бақылауды қайта тапсыра алады.

**«FX»** қайта тапсыру кезінде **«F» немесе «FX»** бағасын алған жағдайда білім алушы ақылы негізде оқу пәніне/модуліне қайта жазылып, оқу сабақтарының барлық түріне қатысады, бағдарламаға сәйкес оқу жоспарының барлық түрлерін орындайды және қорытынды бақылауды қайта тапсырады**.**

**«FX»** бағасымен емтиханды қайта тапсыру ақылы негізде бір рет қана рұқсат етіледі.

Егер білім алушы «Incomplete» кезеңінде **«FX»** бағасын алса немесе емтихан тапсыруға келмесе, онда ақылы негізде пән бойынша оқу сабақтарының барлық түріне қайтадан қатысады, бағдарламаға сәйкес пән бойынша оқу жұмыстарының барлық түрлерін орындайды және қорытынды бақылауды тапсырады.

**Бағалау шкаласы:**

|  |  |  |  |
| --- | --- | --- | --- |
| Әріптік жүйе бойынша баға | Сандық эквивалент | Баллдары (%-дық көрсеткіші) | Дәстүрлі жүйе бойынша баға |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 |
| С | 2,0 | 65-69 | Қанағаттанарлық |
| С- | 1,67 | 60-64 |
| D+ | 1,33 | 55-59 |
| D- | 1,0 | 50-54 |
| FX | 0,5 | 25-49 | Қанағаттанарлықсыз |

**ҚОРЫТЫНДЫ БАҚЫЛАУҒА ШЫҒАРЫЛАТЫН ОҚУ ТАҚЫРЫПТАРЫ:**

**Тақырып 1.** Морфология жайлы түсінік. Морфологияның зерттеу нысаны.

Жұрнақ пен жалғау. Жаңа сөз тудырудың тәсілдері.

Сөз тұлғасы: түбір, қосымша. Түбірлес сөз.

Сөз тудырушы және сөз түрлендіруші жұрнақтар.

Жалғаудың түрлері: септік жалғау, көптік жалғау, тәуелдік жалғау, жіктік жалғау.

Сөздің құрамына қарай түрлері.

**Тақырып 2.** Морфология.Сөз түрлері: Атауыш сөздер, /негізгі сөздер/, көмекші сөздер, одағай сөздер.

Атауыш сөздер: Есім сөздер//атауыш есім (зат есім, сын есім, сан есім, есімдік) үстеуші есім (үстеу, еліктеу сөз), етістік сөздер. Мәтіндегі есім сөздер мен аяқталған сөйлемдердегі ой тұжырымдары.

**Тақырып 3.** Сөз таптары туралы түсінік. Сөздерді топтастырудағы шарттылық. Сөз таптарының бір-бірімен сабақтастығы. Сөз таптарының тұлғасына, құрамына және мағынасына қарай жіктелуі

Зат есім. Тұлғалық, құрамдық, мағыналық ерекшеліктері.

Сын есім. Тұлғалық, құрамдық, мағыналық ерекшеліктері.

Сан есім. Тұлғалық, құрамдық, мағыналық ерекшеліктері.

**Тақырып** **4.** Есімдік. Құрамдық, мағыналық ерекшеліктері. Мағыналық түрлері: Жіктеу,сілтеу,сұрау,өздік, жалпылау белгісіздік, болымсыздық есімдіктері. Есімдіктің септелуі, жіктеу есімдігінің жіктелуі, есімдіктің тәуелденуі. Есімдіктердің түрлену жүйесі мен сөйлемдегі қызметі

**Тақырып 5.** Етістік. Тұлғасына қарай: негізгі және туынды етістік. Құрамына қарай: дара және күрделі етістік. Негізгі және көмекші етістік. Мағынасына ұарай: салт,сабақты етістік. Болымды, болымсыз етістік. Етістіктің шақ және рай категориясы. Ерекше түрлері: есімше, көсемше, тұйық етістік. Етістіктің сөйлемдегі қызметі

**Тақырып 6.** Үстеу. Тұлғалық, құрамдық ерекшеліктері. Мағыналық түрлері: Мекен, мезгіл, сын-қимыл, мақсат, себеп, мөлшер, күшейткіш топтау. Үстеудің емлесі, Үстеудің сөйлемдегі қызметі

**Тақырып** **7.** Еліктеу сөздер. Тұлғасына қарай: негізгі еліктеу сөз жіне туынды еліктеу сөз. Құрамына қарай: дара еліктеу сөз, күрделі еліктеу сөз. Мағынасына қарай: еліктеуіш және бейнелеуіш. Еліктеу сөздердің сөйлемдегі қызметі.

Одағай сөздер

**Тақырып 8.** Шылаулардың мағынасы мен сөйлем қызметіне қарай: жалғаулық, септеулік, демеулік.

Жұрнақ: Сөз тудырушы, сөз түрлендіруші.

Жалғау және оның түрлері.

Көптік жалғаудың мағыналары. Көптік жалғау жалғанбайтын сөздер мен сөз тіркестері. Тәуелдік жалғау. Жақ. 3-жақ, жекеше және көпше түрлері. Сөздің тәуелденуі: оңаша, ортақ тәуелденуі

Септік жалғау. Септік түрлері: атау, ілік, барыс, табыс, жатыс, шығыс, көмектес. Сөздің жай және тәуелді септелуі. Септік жалғаудың мағыналары.

Жіктік жалғау. 3 жақта, жекеше көпше түрде жіктелуі. Етістік пен есім сөздердің жіктелуі. Жіктелудің түрлері.

**Тақырып 9.** Синтаксис. Сөз тіркесі, құрылымы. Сөз тіркесінің түрлері: есім, етістікті сөз тіркесі. Сөз тіркесіне ұқсас тұлғалар.Сөздердің байланысу тәсілдері. Сөздердің байланысу түрлері: қиысу, матасу, меңгеру, қабысу, жанасу.сөз тіркесінің лексика-грамматикалық қатынасы.

**Тақырып 10.** Сөйлем. Сөйлемнің түрлері: хабарлы, сұраулы, бұйрықты, лепті. Жасалу жолдары. Сөйлемнің құрылысына қарай түрлері: жақты, жақсыз, жалаң, жайылма, толымды, толымсыз, атаулы сөйлем. Жақсыз сөйлемнің жасалу жолдары.

**Тақырып 11.** Синтаксис. Құрмалас сөйлем. Құрмалас сөйлемнің түрлі: салалас құрмалас сөйлем, сабақтас құрмалас сөйлем, аралас құрмалас сөйлем.

Салалас құрмалас сөйлем түрлері: ыңғайлас салалас, қарсылықты салалас, себеп-салдар салалас, кезектес салалас, талғаулы салалас, түсіндірмелі салалас құрмалас сөйлем.

Жалғаулықсыз салалас қүрмалас сөйлем түрлері.

**Тақырып 12.** Синтаксис. Сабақтас құрмалас сөйлем, бағыныңқы және басыңқы сөйлем. Сабақтас құрмалас сөйлемнің 6 түрі: шартты, қарсылықты себеп-салдар, мезгіл, қимыл-сын, мақсат сабақтас құрмалас сөйлемдер. Сабақтас құрмалас сөйлемнің сұрағы. Сабақтас құрмаластың бағыныңқы сөйлемнің баяндауышының жасалу жолдары.

Аралас құрмалас сөйлем. Құрмалас сөйлемнің көп құрамды түрлері.

**Тақырып 13.** Сөйлем мүшелері. Олардың құрамына қарай түрлері: дара, күрделі, үйірлі.

Тұрлаулы мүшелер: бастауыш пен баяндауыш. Тұрлаулы мүшелердің құрамы мен жасалу жолдары. Бастауыш пен баяндауыштың арасына қойылатын сызықша.

Тұрлаусыз мүшелер: анықтауыш, толықтауыш және пысықтауыш. Тұрлаусыз мүшелердің құрамы мен жасалу жолдары. Толықтауыш және пысықтауыштың мағынасына қарай бөлінуі. Сөйлемнің бірыңғай мүшелері, түрлері. Бірыңғай мүшелердің жалғаулық шылаулар арқылы байланысуы. Бірыңғай мүшелердің тыныс белгілері. Жалпылауыш сөз және тыныс белгілері.

**Тақырып 14.** Айқындауыш мүше. Айқындауыш мүшенің мағынасы: оңашалаған айқындауыш, қосарлы айқындауыш. Айқындауыштың тыныс белгілері.

Оқшау сөз және оның түрлері, тыныс белгісі, қыстырма сөздердің мағыналық түрлері.

Төл сөз. Автор сөзі. Төлеу сөз. Төл сөзді төлеу сөзге айналдыру жолдары. Төл сөзге тән тыныс белгілер. Төл сө бен автор сөзінің орын тәртібі және тыныс белгілері.

Диалог

**Тақырып 15.**  Пунктуация. Тыныс белгілердің орны және қызметі. Сөйлем соңына қойылатын тыныс белгілері. Сөйлем ішінде келетін тыныс белгілері. Тыныс белгілерінің қабаттаса қолданылуы.

Стиль. Стильдің түрлері: ауызекі, ғылыми, ресми іс қағаздар, публицистикалық, көркем әдебиет. Стильдердің қолданылу аясы. Стильдердің мақсаты. Стильдердің ерекшелігі. Стильдердің тілдік құралдары.

**ҰСЫНЫЛАТЫН ӘДЕБИЕТТЕР:**

1. Сыздық Р. Қазақ тілінің анықтағышы (емле, тыныс белгілері, сөз сазы). –Астана: Елорда, 2000, - 532 б.

2. Атабаева М., Есмағанбетова Ш. Қазақ тілі: әдістемелік нұсқау. –Алматы: «Мектеп», 2005. –88 бет.

3. Әмір Р., Атабаева М. Қазақ тілі: жалпы білім беретін мектептің 9-сыныбына арналған оқулық. – Алматы : «Мектеп» , 2005. – 240 бет.

4.Байтұрсынов А. Жазу қосымша белгілері мен тыныс белгілерінің жалпы ережесі. Тіл тағлымы. – Алматы,1994.

5. Қалиев Ғ., Оралбаева Н., Қасымова Б., Шалабаев Б., Төлегенов О. Қазіргі қазақ тілі: Жаттығулар жинағы. 1997. – 328 бет.

6. Оралбаева Н., Әбдіғалиева Т., Шалабаев Б. Практикалық қазақ тілі. 1993. – 272 бет.

7.Оразбаева Ф.Ш.,Рахметова С.Р. Қазақ тілін оқыту әдістемесі. –Алматы, 2005.

8. Сыздықова Р. Емле және тыныс белгілері. –Алматы, 1996.

9. Аханов К.А. Тіл білімінің негіздері. – Алматы, 1998. 10. Күдеринова Қ. Бірге және бөлек жазылатын сөздердің орфографиясы. – Алматы, 2005. –144бет.

11. Исаев С.М, Қазақ тілі, Алматы - 2007

12.Сауранбаев Н, Қазақ тілі, Алматы - 2000

13.Салқынбай А, Қазіргі қазақ тілі, Алматы -2003

14.Ысқақов А, Қазіргі қазақ тілі, Алматы- 1995

15.Сағындықұлы Б, Қазіргі қазақ тілі. Лексикология, Алматы-2003

16.Жүнісбек Ә, Қазақ фонетикасы, Алматы- 2009

17.Қазақ грамматикасы, Астана -2002

18.Оралбай Н, Қазақ тілінің морфологиясы, Алматы - 2006

19.Абитханұлы Қ, Қазақ тіл (оқу құралы), Алматы -2005

20.Ибрагимов Қ,Қазақ тілі (талапкерлерге арналған оқу құралы), Алматы -2015

Қысқартылған сөздер мен пайдаланылған көркем әдебиеттер

1. А. – А.Құнанбаев.Қара сөз. Поэмалар Алматы: «Ел», 1993.
2. Ә.Н. – Ә.Нұршайықов . Төрт томдық шығармалар жинағы. – Алматы: Жазушы, – 1992.
3. Б.М. – Б. Момышұлы Ұшқан ұя. Повесть, әңгіме, нақылдар. – Алматы: Атамұра, 2003. – 240 бет.
4. З.Қ. – З. Қабдол. Әуезов. – Алматы: «Санат». 1997, 352 бет.
5. М.Ә. – М.Әуезов. Абай жолы: Роман-эпопея. – Алматы: Жеті жарғы, 1997. 1 кітап. – 320 бет.
6. М.Ә. – М.Әуезов. Абай жолы: Роман-эпопея. – Алматы: Жеті жарғы, 1997. 2 кітап. – 352 бет.
7. М.Ә. – М.Әуезов. Абай жолы: Роман-эпопея. – Алматы: «Жеті жарғы», 1997. 3 кітап. – 320 бет.
8. М.Ә. – М.Әуезов. Абай жолы: Роман-эпопея. – Алматы: «Жеті жарғы», 1997. 4 кітап. – 336 бет.
9. М.М. – М.Мақатаев. Шығармаларының төрт томдық толық жинағы. 4-том. – Алматы: «Жалын баспасы» ЖШС, 2002. – 432 бет.
10. М.М. – М.Мақатаев.Шығармаларының толық жинағы: Көп томдық. 2-басылым, 1-том. – Алматы: «Жалын баспасы» .ЖШС,2006. – 320 бет.
11. М.М. – М.Мақатаев.Аманат: Жыр жинағы. – Алматы: Атамұра, 2002. – 304 бет.
12. Н.К. – Н.Келімбетов. Үміт үзгім келмейді: Хикаят-монолог. Эссе – Алматы: Раритет, 2005. –432 бет.
13. Ғ.Мүсірепов. "Ұлпан" романы
14. С.Е. – С.Ерубаев. Менің құрдастарым. Роман. – Алматы: Атамұра, 2003. – 176 бет.
15. Т.Ә. – Т.Әбдіков. Әке. –Алматы, Атамұра, 2002. –200 бет.
16. Т.Ә. – Т.Әбдіков. Оң қол. Повестер мен әңгімелер. –Алматы, Атамұра, 2002. –352 бет.